พระราชกฤษฎีกาเปลี่ยนแปลงเขตเทศบาลเมืองปากพนังจังหวัดนครศรีธรรมราชพ.ศ. ๒๕๓๖ ภูมิพลอดุลยเดชป.ร.ให้ไว้ ณวันที่ ๒๗ ธันวาคม พ.ศ. ๒๕๓๖เป็นปีที่ ๔๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองปากพนัง จังหวัดนครศรีธรรมราชเพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทยและมาตรา ๑๒ วรรคหนึ่ง แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองปากพนัง จังหวัดนครศรีธรรมราชพ.ศ. ๒๕๓๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองปากพนังจังหวัดนครศรีธรรมราช ซึ่งได้กำหนดไว้ในมาตรา ๔ แห่งพระราชกฤษฎีกาจัดตั้งเทศบาลเมืองปากพนังจังหวัดนครศรีธรรมราช พุทธศักราช ๒๔๘๐ เสียใหม่ โดยให้มีเขต ดังต่อไปนี้หลักเขตที่ ๑ ตั้งอยู่ริมคลองบางสีจันทร์ ฝั่งเหนือตรงจุดที่คลองบางสีจันทร์ บรรจบกับแม่น้ำปากพนังด้านเหนือจากหลักเขตที่ ๑ เป็นเส้นเลียบริมคลองบางสีจันทร์ ฝั่งเหนือไปทางทิศตะวันออกเฉียงเหนือ ถึงหลักเขตที่ ๒ ซึ่งตั้งอยู่ริมคลองบางสีจันทร์ ฝั่งเหนือตามแนวเส้นขนานฟากตะวันตก ระยะ ๓๐๐ เมตร กับศูนย์กลางถนนไปบ้านโก้งโค้งจากหลักเขตที่ ๒ เป็นเส้นตรงไปทางทิศตะวันออกเฉียงใต้ถึงหลักเขตที่ ๓ ซึ่งตั้งอยู่ที่ริมคลองบางฉนาก ฝั่งเหนือตรงจุดที่อยู่ห่างจากศูนย์กลางถนนบางฉนากระยะ ๒๕๐ เมตรจากหลักเขตที่ ๓ เป็นเส้นเลียบริมคลองบางฉนาก ฝั่งเหนือและฝั่งตะวันออกผ่านถนนชายทะเล ถึงหลักเขตที่ ๔ ซึ่งตั้งอยู่ริมคลองบางฉนาก ฝั่งตะวันออกตามแนวเส้นขนานฟากใต้ ระยะ ๑๐๐ เมตร กับศูนย์กลางถนนชายทะเลด้านตะวันออกจากหลักเขตที่ ๔ เป็นเส้นขนาน ระยะ ๑๐๐ เมตรกับศูนย์กลางถนนชายทะเล ไปทางทิศตะวันตกเฉียงใต้ ถึงหลักเขตที่ ๕ซึ่งตั้งอยู่ห่างจากศูนย์กลางถนนพัฒนาการครูสาย ตามแนวเส้นขนาน ระยะ ๑๐๐ เมตรจากหลักเขตที่ ๕ เป็นเส้นขนาน ระยะ๑๐๐ เมตร กับศูนย์กลางถนนพัฒนาการครูสายไปทางทิศใต้ถึงหลักเขตที่ ๖ ซึ่งตั้งอยู่ริมถนนบางวำ ฟากเหนือจากหลักเขตที่ ๖ เป็นเส้นตรงไปทางทิศใต้ถึงหลักเขตที่ ๗ ซึ่งตั้งอยู่ริมคลองบางหญ้า ฝั่งตะวันออก ตรงจุดที่คลองบางหญ้า บรรจบกับคลองบางปรงด้านใต้จากหลักเขตที่ ๗ เป็นเส้นเลียบริมคลองบางหญ้า ฝั่งตะวันออกไปทางทิศใต้ถึงหลักเขตที่ ๘ ซึ่งตั้งอยู่ริมคลองบางหญ้า ฝั่งตะวันออก ตรงจุดที่คลองบางหญ้าบรรจบกับแม่น้ำปากพนังจากหลักเขตที่ ๘ เป็นเส้นเลียบริมแม่น้ำปากพนัง ฝั่งเหนือไปทางทิศตะวันตก ถึงหลักเขตที่ ๙ ซึ่งตั้งอยู่ริมแม่น้ำปากพนัง ฝั่งตะวันออกตามแนวเส้นตั้งฉากกับศูนย์กลางถนน รพช. นศ. ๑๑๐๓๔ ตรงจุดที่อยู่ห่างจากศูนย์กลางสะพานข้ามคลองบางหญ้าตามแนวถนน รพช. นศ. ๑๑๐๓๔ ไปทางทิศตะวันตก ระยะ ๖๐๐ เมตรจากหลักเขตที่ ๙ เป็นเส้นตรงไปทางทิศตะวันตกเฉียงใต้ถึงหลักเขตที่ ๑๐ ซึ่งตั้งอยู่ริมคลองบางบูรณ์ ฝั่งใต้ ตรงจุดที่คลองบางบูรณ์บรรจบกับแม่น้ำปากพนังจากหลักเขตที่ ๑๐ เป็นเส้นเลียบริมคลองบางบูรณ์ ฝั่งใต้ไปทางทิศตะวันตก ถึงหลักเขตที่ ๑๑ ซึ่งตั้งอยู่ริมถนนไปบ้านใหม่ ฟากตะวันออกจากหลักเขตที่ ๑๑เป็นเส้นตั้งฉากกับศูนย์กลางถนนไปบ้านใหม่ไปทางทิศตะวันตก ระยะ ๒๐๐ เมตรถึงหลักเขตที่ ๑๒ ตรงจุดที่อยู่ห่างจากศูนย์กลางสะพานข้ามคลองหอยราก ตามแนวถนนไปบ้านใหม่ไปทางทิศใต้ ระยะ ๗๕๐ เมตรด้านตะวันตกจากหลักเขตที่ ๑๒ เป็นเส้นขนาน ระยะ ๒๐๐ เมตรกับศูนย์กลางถนนไปบ้านใหม่ และถนนศรีสมบูรณ์ ไปทางทิศเหนือ ถึงหลักเขตที่ ๑๓ซึ่งตั้งอยู่ริมคลองสุขุม ฝั่งใต้จากหลักเขตที่ ๑๓ เป็นเส้นเลียบริมคลองสุขุม ฝั่งใต้ไปทางทิศตะวันตกเฉียงใต้ ถึงหลักเขตที่ ๑๔ ซึ่งตั้งอยู่ที่ริมคลองสุขุม ฝั่งใต้ตามแนวเส้นตั้งฉากกับศูนย์กลางทางหลวงแผ่นดินหมายเลข ๔๐๑๓ต่อเขตเทศบาลนครศรีธรรมราชควบคุม - หัวไทร ตรงจุดที่อยู่ห่างจากจุดบรรจบระหว่างทางหลวงแผ่นดินหมายเลข๔๐๑๓ ต่อเขตเทศบาลนครศรีธรรมราชควบคุม - หัวไทร กับถนนศรีสมบูรณ์ และถนนวารีสวัสดิ์ตามแนวทางหลวงแผ่นดินหมายเลข ๔๐๑๓ ต่อเขตเทศบาลนครศรีธรรมราชควบคุม - หัวไทรไปทางทิศตะวันตกเฉียงใต้ ระยะ ๑,๒๐๐ เมตรจากหลักเขตที่ ๑๔ เป็นเส้นตรงไปทางทิศเหนือ ผ่านทางหลวงแผ่นดินหมายเลข๔๐๑๓ ต่อเขตเทศบาลนครศรีธรรมราชควบคุม - หัวไทร และถนนไปบ้านบางลึก ๒ ถึงหลักเขตที่๑๕ ซึ่งตั้งอยู่ริมคลองบางทวด ฝั่งเหนือ ตามแนวเส้นตั้งฉากกับศูนย์กลางถนนไปบ้านบางลึก๒ ตรงจุดที่อยู่ห่างจากจุดบรรจบระหว่างถนนไปบ้านบางลึก๒ กับถนนวารีสวัสดิ์ ตามแนวถนนไปบ้านบางลึก ๒ ไปทางทิศตะวันตกเฉียงใต้ ระยะ๑,๓๐๐ เมตรจากหลักเขตที่ ๑๕ เป็นเส้นเลียบริมคลองบางทวด ฝั่งเหนือไปทางทิศตะวันออกเฉียงเหนือ ถึงหลักเขตที่ ๑๖ ซึ่งตั้งอยู่ริมคลองบางทวด ฝั่งเหนือตามแนวเส้นตั้งฉากกับศูนย์กลางถนนไปองค์การสะพานปลาฟากใต้ ตรงจุดที่อยู่ห่างจากศูนย์กลางสะพานข้ามคลองบางทวด ตามแนวถนนไปองค์การสะพานปลาไปทางทิศตะวันตกเฉียงเหนือ ระยะ ๘๐๐ เมตรจากหลักเขตที่ ๑๖ เป็นเส้นตรงไปทางทิศเหนือบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาเปลี่ยนแปลงเขตเทศบาลเมืองปากพนัง อำเภอปากพนัง จังหวัดนครศรีธรรมราช พ.ศ. ๒๕๓๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องที่นอกเขตเทศบาลเมืองปากพนังจังหวัดนครศรีธรรมราช ได้เจริญขึ้นและมีชุมชนอยู่หนาแน่น สมควรขยายเขตเทศบาลเมืองปากพนังจังหวัดนครศรีธรรมราช เพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ปิติวรรณ/จัดทำ๘ พฤษภาคม ๒๕๖๓อรญา/ตรวจ๑๐ สิงหาคม ๒๕๖๓[๑] ราชกิจจานุเบกษาเล่ม ๑๑๐/ตอนที่ ๒๒๘/ฉบับพิเศษ หน้า ๕๔/๓๐ ธันวาคม ๒๕๓๖